
DR 31.10.2016                                                                                                                                                   95               

 

Dalam kes ini, meluluskan amaun peruntukan RM350 juta untuk projek tebatan 
banjir termasuklah untuk kos fasa 3, Rancangan Tebatan Banjir yang bernilai RM650 juta 
secepat mungkin agar kerja-kerja penambahbaikan dapat dijalankan. 

Kedua, saya ingin bertanya di sini mengenai status peruntukan yang telah 
diagihkan bagi Tabung Penyelenggaraan 1Malaysia di negeri Pulau Pinang. Di manakah 
peruntukan Kerajaan Pusat bagi negeri Pulau Pinang untuk mengurus TP1M serta bilangan 
kelulusan projek rumah kategori ‘A’ dan kategori ‘B’ yang dahulunya dikenali sebagai rumah 
kos rendah dan sederhana kos rendah dengan housing maintenance funds yang diluluskan 
bagi negeri Pulau Pinang dalam lima tahun kebelakangan ini. 

Di Pulau Pinang kini satu skim yang bernama HAPPY! telah dilancarkan mengikut 
nisbah 80:20 di mana 80 peratus daripada kos penyelenggaraan seperti pembaikan dan 
penggantian tangki air, sistem pendawaian, bumbung dan lif diserap oleh pihak kerajaan 
negeri dan baki 20 peratus ditanggung oleh penghuni. Walaupun sistem ini telah membantu 
banyak rumah kategori ‘A’ dan kategori ‘B’ menambah baik kualiti kehidupan mereka di 
sana, namun peruntukan daripada pihak Kerajaan Persekutuan benar-benar diperlukan. 
Janganlah kita bermain dengan keselamatan serta kesejahteraan kehidupan anak-anak 
yang membesar di rumah-rumah seperti ini. 

Akhir kata Tuan Yang di-Pertua, sesiapapun boleh merancang satu belanjawan 
dengan kepakaran atau tanpa kepakaran, dengan izin, after all it’s a game of numbers. 
Namun demikian, mana-mana bajet atau belanjawan yang tiada polisi atau dasar yang 
menegakkan keadilan sosial adalah satu recipe for disaster. Satu belanjawan yang tiada 
human touch yang tidak mengetengahkan masalah rakyat, yang tidak menitikberatkan hak 
asasi manusia, kebebasan serta demokrasi akan menjadikan sesebuah negara itu sebuah 
negara yang ditadbir oleh golongan kleptokrat seperti negara Malaysia. 

Ini dijadikan bahan jenaka bukan oleh pihak pembangkang, tetapi oleh pemimpin 
kerajaan ini. Sudah tiba masanya negara ini mengharungi satu peralihan kuasa secara sah 
melalui pilihan raya yang adil, bebas dan bersih. Tidak salah Tuan Yang di-Pertua, untuk 
menumbangkan sebuah kerajaan yang zalim yang menyalahgunakan kuasa, yang 
melindungi pencetus keganasan politik, menyalahgunakan dana awam, wang rakyat melalui 
proses demokrasi yang aman berlandaskan semangat Perlembagaan Persekutuan. 
Dengan ini, Batu Kawan menolak belanjawan Perdana Menteri Malaysia. Sekian, terima 
kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: Yang 
Berhormat Baram. Kalau 20 minit itu agak panjang, 15 minit pun tidak apa. 

 

6.44 ptg. 

Tuan Anyi Ngau [Baram]: Terima kasih. Okey, terima kasih Tuan Yang di-Pertua 
kerana memberi peluang kepada saya untuk terlibat dalam perbahasan Bajet 2017 yang 
bernilai RM262.8 bilion.  

Tuan Yang di-Pertua, umum tahu bahawa bajet ini dibentangkan dalam suasana 
ekonomi yang kurang mapan. Namun dalam keadaan yang sebegini, Yang Amat Berhormat 
Perdana Menteri telah berjaya membentangkan satu bajet yang saya rasa pada asasnya 
dapat menangani satu expenditure needs of the country, dengan izin. Di samping itu juga, 
tengok juga berkenaan dengan development needs of the country, dengan izin. 

Kita tahu bahawa bajet bukan senang untuk kita laksanakan sebab bajet ini 
bergantung dengan faktor-faktor ekonomi, keadaan-keadaan ekonomi yang ada pada masa 
ini. Saya percaya, setiap bajet baik di peringkat Parlimen mahupun di peringkat di Dewan-
dewan Undangan Negeri, bajet memang memfokuskan untuk menentukan supaya the basic 
needs, dengan izin, keperluan asas negara ataupun agensi, negeri itu adalah ditangani. 
Inilah asas bajet yang telah dibuat oleh Kerajaan Barisan Nasional pada tahun yang akan 
datang ini… [Tepuk meja] 

Kita tahu juga dalam Bajet 2017 ini yang juga mengatakan bahawa semua aspek 
keperluan asas baik daripada segi kaum, mahupun daripada segi wilayah juga ditangani 
walaupun dalam jumlah ataupun peruntukan yang terhad ini.  

 



Dalam kes ini, meluluskan amaun peruntukan RM350 juta untuk projek tebatan banjir termasuklah untuk kos fasa 3, Rancangan Tebatan Banjir yang bernilai RM650 juta secepat mungkin agar kerja-kerja penambahbaikan dapat dijalankan. Kedua, saya ingin bertanya di sini mengenai status peruntukan yang telah diagihkan bagi Tabung Penyelenggaraan 1Malaysia di negeri Pulau Pinang. Di manakah peruntukan Kerajaan Pusat bagi negeri Pulau Pinang untuk mengurus TP1M serta bilangan kelulusan projek rumah kategori 'A' dan kategori 'B' yang dahulunya dikenali sebagai rumah kos rendah dan sederhana kos rendah dengan housing maintenance funds yang diluluskan bagi negeri Pulau Pinang dalam lima tahun kebelakangan ini. Di Pulau Pinang kini satu skim yang bernama HAPPY! telah dilancarkan mengikut nisbah 80:20 di mana 80 peratus daripada kos penyelenggaraan seperti pembaikan dan penggantian tangki air, sistem pendawaian, bumbung dan lif diserap oleh pihak kerajaan negeri dan baki 20 peratus ditanggung oleh penghuni. Walaupun sistem ini telah membantu banyak rumah kategori 'A' dan kategori 'B' menambah baik kualiti kehidupan mereka di sana, namun peruntukan daripada pihak Kerajaan Persekutuan benar-benar diperlukan. Janganlah kita bermain dengan keselamatan serta kesejahteraan kehidupan anak-anak yang membesar di rumah-rumah seperti ini. Akhir kata Tuan Yang di-Pertua, sesiapapun boleh merancang satu belanjawan dengan kepakaran atau tanpa kepakaran, dengan izin, after all it's a game of numbers. Namun demikian, mana-mana bajet atau belanjawan yang tiada polisi atau dasar yang menegakkan keadilan sosial adalah satu recipe for disaster. Satu belanjawan yang tiada human touch yang tidak mengetengahkan masalah rakyat, yang tidak menitikberatkan hak asasi manusia, kebebasan serta demokrasi akan menjadikan sesebuah negara itu sebuah negara yang ditadbir oleh golongan kleptokrat seperti negara Malaysia. Ini dijadikan bahan jenaka bukan oleh pihak pembangkang, tetapi oleh pemimpin kerajaan ini. Sudah tiba masanya negara ini mengharungi satu peralihan kuasa secara sah melalui pilihan raya yang adil, bebas dan bersih. Tidak salah Tuan Yang di-Pertua, untuk menumbangkan sebuah kerajaan yang zalim yang menyalahgunakan kuasa, yang melindungi pencetus keganasan politik, menyalahgunakan dana awam, wang rakyat melalui proses demokrasi yang aman berlandaskan semangat Perlembagaan Persekutuan. Dengan ini, Batu Kawan menolak belanjawan Perdana Menteri Malaysia. Sekian, terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Baram. Kalau 20 minit itu agak panjang, 15 minit pun tidak apa. 6.44 ptg. Tuan Anyi Ngau [Baram]: Terima kasih. Okey, terima kasih Tuan Yang di-Pertua kerana memberi peluang kepada saya untuk terlibat dalam perbahasan Bajet 2017 yang bernilai RM262.8 bilion. Tuan Yang di-Pertua, umum tahu bahawa bajet ini dibentangkan dalam suasana ekonomi yang kurang mapan. Namun dalam keadaan yang sebegini, Yang Amat Berhormat Perdana Menteri telah berjaya membentangkan satu bajet yang saya rasa pada asasnya dapat menangani satu expenditure needs of the country, dengan izin. Di samping itu juga, tengok juga berkenaan dengan development needs of the country, dengan izin. Kita tahu bahawa bajet bukan senang untuk kita laksanakan sebab bajet ini bergantung dengan faktor-faktor ekonomi, keadaan-keadaan ekonomi yang ada pada masa ini. Saya percaya, setiap bajet baik di peringkat Parlimen mahupun di peringkat di Dewan- dewan Undangan Negeri, bajet memang memfokuskan untuk menentukan supaya the basic needs, dengan izin, keperluan asas negara ataupun agensi, negeri itu adalah ditangani. Inilah asas bajet yang telah dibuat oleh Kerajaan Barisan Nasional pada tahun yang akan datang ini... [Tepuk meja] Kita tahu juga dalam Bajet 2017 ini yang juga mengatakan bahawa semua aspek keperluan asas baik daripada segi kaum, mahupun daripada segi wilayah juga ditangani walaupun dalam jumlah ataupun peruntukan yang terhad ini.